หาสิ่งที่หันเหความสนใจขณะที่กำลังจะหลับ ปรับเปลี่ยนสิ่งรอบตัวคุณ ทำให้จิตใจวุ่นกับเรื่องอื่น
ก่อนที่คุณจะเข้านอน ลองให้ความสนใจสิ่งอื่นที่น่ากลัวน้อยกว่าหรือเป็นอะไรที่มันทำให้คุณมีความสุข นี่จะเป็นการหันเหความสนใจของคุณจากอะไรก็ตามที่ทำให้คุณกลัวและมันก็จะช่วยทำให้คุณนอนหลับได้ มีหลายวิธีทีเดียวในการทำให้จิตใจหันเหไปเรื่องอื่น  คิดถึงความทรงจำที่มีความสุข คุณอาจจะมีช่วงเวลาวัยเด็กที่มีความสุขหรืออาจจะเป็นความทรงจำดีๆ อื่นๆ เมื่อไม่นานมานี้ ถ้าคุณสนใจไปที่ความทรงจำเหล่านี้ มันจะทำให้คุณหันเหความสนใจจากความกลัวที่มาจากการดูหนังสยองขวัญหรือการรับรู้เรื่องน่ากลัวอื่นๆ หาวัตถุในห้องนอนของคุณแล้วพยายามให้ความสนใจมัน ให้คิดในใจว่าคุณจะอธิบายวัตถุนี้ให้คนอื่นอย่างไร เช่น มันมีรูปร่างแบบไหน? จะอธิบายรูปทรงของวัตถุนั้นอย่างไร? มันทำให้คุณนึกถึงสิ่งอื่นหรือไม่? แล้วสิ่งที่นึกถึงนั้นคืออะไร? คุณได้วัตถุนี้มาจากที่ไหน? จากใคร? คำถามที่เชื่อมโยงกันเป็นโซ่เช่นนี้จะทำให้คุณคิดถึงแต่สิ่งอื่นและก็จะลืมเรื่องน่ากลัวที่หลอกหลอนคุณก่อนนอน จะเป็นเพลงประเภทไหนก็ได้ที่คุณคิดว่ามันสามารถผ่อนคลายจิตใจของคุณได้ ให้เปิดมันเพลงนั้นเบาๆ ขณะที่คุณพยายามที่จะนอนหลับ เสียงดนตรีนั้นมีประโยชน์ในการช่วยทำให้นอนหลับไม่ว่าจะก่อนการนอนหลับหรือขณะที่คุณกำลังจะหลับ  ถ้าความเงียบทำให้นึกถึงสิ่งที่ทำให้คุณกลัว ให้มีสมาธิสนใจไปที่เสียงดนตรีที่ปลอบประโลมจิตใจนั้น มันจะช่วยหันเหจิตใจของคุณเพื่อให้สามารถนอนหลับได้อย่างสบาย ถ้าคุณเปิดเสียงดนตรีบรรเลง ให้ลองมีสมาธิและคิดดูว่ามันจะเป็นอย่างไรถ้าคุณเป็นคนบรรเลงเพลงนั้นเอง โน๊ตของเสียงนี้คืออะไร? เครื่องหมายกำหนดจังหวะ (Time Signatures) ของเสียงนั้นคืออะไร? ดังที่ได้กล่าวไป การถามคำถามแบบนี้จะเป็นการหันเหความสนใจจากสิ่งที่กลัว และเมื่อคุณรู้ตัวอีกครั้ง คุณก็ตื่นนอนแล้ว! มันอาจจะฟังดูไร้สาระ แต่วิธีที่ช่วยให้คุณนอนหลับเมื่อคุณไม่รู้สึกกลัวอะไรเลยก็อาจจะช่วยให้คุณหลับได้เมื่อรู้สึกกลัว การนับแกะนั้นก็แค่ต้องจินตนาการถึงแกะขณะที่คุณพยายามจะนอนหลับและกำหนดหมายเลขให้แกะแต่ละตัว การบริหารจิตเช่นนี้จะช่วยให้คุณนอนหลับได้  คุณไม่จำเป็นต้องกำหนดจำนวนของแกะจินตนาการของคุณ ให้จินตนาการถึงอาณาจักรของสัตว์ไปเลยถ้ามันช่วยได้! ปล่อยให้จินตนาการของคุณเพิ่มรายละเอียดให้กับสัตว์ที่คุณจินตนาการอยู่อาจจะเป็นแกะหรือสัตว์ตัวอื่นๆ ให้สนใจไปที่รายละเอียดของขนและเท้าของมัน เป็นต้น เมื่อคุณพยายามที่จะหันเหความสนใจของตนเอง ถ้าคุณยิ่งจินตนาการถึงรายละเอียดต่างๆ มากเท่าไหร่ คุณก็จะหายกลัวและเริ่มหลับไปได้ง่ายขึ้น ทางเดียวที่ผู้ที่ทำสมาธิจะเข้าถึงความสงบได้ก็คือจะต้องสนใจลมหายใจเข้าออกของตน นี่เป็นวิธีที่ได้ผลในการช่วยให้คุณนอนหลับได้เช่นกัน  การนับกำหนดลมหายใจเข้าออกจะทำให้คุณมีสติสนใจที่ลมหายใจของคุณเพื่อขจัดเรื่องน่ากลัวออกไปจากจิตใจและจะได้นอนหลับ ให้นับลมหายใจเข้าของคุณและคุณก็จะสามารถเข้าถึงภาวะความสงบของจิตใจที่ทำให้คุณหลับไปเองแม้ว่าจะกลัว อีกทางหนึ่งในการกำหนดลมหายใจคือให้กล่าวกับตนเองว่า "เข้า" และ "ออก" ขณะที่คุณหายใจเข้าออก คุณไม่ต้องพูดออกมาดังๆ แต่แค่ให้พูดกับตัวเองว่า "เข้า" ขณะที่คุณหายใจเข้าและ "ออก" ขณะที่คุณหายใจออก และทำเช่นนี้ไปเรื่อยๆ การเปิดประตูทิ้งไว้จะทำให้มีแสงนิดหน่อยเข้ามาในห้องหรืออาจจะช่วยลดความรู้สึกกลัวที่จะอยู่ในห้องนอนแคบๆ  ตัวอย่างเช่น ให้เปิดประตูทิ้งไว้เพื่อให้รอบตัวของคุณดูน่าอบอุ่นใจมากขึ้นขณะที่คุณกำลังจะนอนหลับ ถ้าการปิดประตูห้องขณะที่คุณจะนอนหลับช่วยให้คุณรู้สึกปลอดภัยกว่า ก็ให้ปิดมันไว้ อะไรก็ตามที่คุณสามารถทำได้เพื่อให้ตนเองสบายใจและปลอดภัยขึ้นก็จะช่วยทำให้คุณนอนหลับหลังจากดูหนังที่น่ากลัวได้ ประเด็นต่างๆ ที่น่ากลัวที่ปรากฎในหนังสือหรือในโทรทัศน์มักจะเกี่ยวกับความมืด ถ้าคุณเปิดไฟทิ้งไว้ขณะที่กำลังจะนอนหลับ มันก็อาจจะลดความกลัวของคุณและคุณก็จะนอนหลับได้ง่ายขึ้น แต่ถ้ามีแสงสว่างมากเกินไปขณะที่คุณหลับ ก็มีการพิสูจน์แล้วว่ามันอาจจะเป็นอันตรายต่อสุขภาพของคุณ ดังนั้นวิธีที่ดีที่สุดคือคุณก็ไม่ควรเปิดไฟขณะนอนหลับจนเป็นนิสัย  เปิดโคมไฟกลางคืนหรือโคมไฟเล็กๆ ไว้ มันจะทำให้คุณรู้สึกอุ่นใจขึ้นโดยแสงสว่างจะไม่มากเกินไปและไม่ทำให้คุณต้องตื่นอยู่ การเปิดโทรทัศน์ก็จะทำให้มีแสงไฟเบาๆ จากหน้าจอขณะที่คุณกำลังจะหลับ ให้ปิดเสียงไว้และเปิดโทรทัศน์ทิ้งไว้เพื่อจะได้มีไฟสว่างจากหน้าจอ ถ้าคุณมีสิ่งของเช่น เครื่องรางเท้ากระต่าย (Lucky rabbit's foot) หรือตาข่ายดักความฝัน ให้เอามาไว้ใกล้ๆ ขณะที่คุณนอนหลับ คุณอาจจะรู้สึกอุ่นใจขึ้น ถ้าคุณมีความเชื่อในศาสนาและจิตวิญญาณ คุณอาจจะหาบางสิ่งที่เป็นสิ่งศักดิ์สิทธิ์ของศาสนาคุณมาไว้ใกล้ๆ เช่น เอาไว้ข้างเตียงหรือไว้ใต้หมอน สิ่งของนั้นอาจจะเป็นสายลูกประคำหรือไม้กางเขน เป็นต้น หนังสือนั้นมีรายละเอียดมากมายที่ทำให้คุณตกไปอยู่ในโลกของมันได้ง่ายและทำให้คุณไม่สนใจโลกรอบตัว ความคิดและอารมณ์ของคุณ ซึ่งรวมถึงความกลัวที่เกิดจากสิ่งที่น่ากลัวสยองขวัญด้วย การอ่านหนังสือไม่ได้มีประโยชน์แค่หันเหความสนใจจากสิ่งที่กลัวเท่านั้น มันยังมีเหตุผลดีๆ อื่นๆ ทั่วไปที่ควรอ่านหนังสือก่อนเข้านอน  ขอให้แน่ใจว่าหนังสือที่คุณเลือกอ่านนั้นไม่ใช่เรื่องสยองขวัญ มิเช่นนั้นแล้ว มันจะเป็นการทำลายจุดประสงค์ที่จะอ่านหนังสือเพื่อให้จิตใจไม่ว่างคิดถึงเรื่องที่กลัว เลือกหนังสือที่เต็มไปด้วยความสนุกสนาน ความตลกขำขัน หรือหนังสือที่ซับซ้อนจนมันครอบงำจิตใจของคุณได้ ลองเลือกหนังสือที่มีประเด็นที่ไม่ทำให้คุณสนใจ เช่น หนังสือเรียนหรืออะไรคล้ายๆ กัน เพราะมันจะทำให้คุณง่วงและหลับไป อารมณ์ขันเป็นวิธีที่ยอดเยี่ยมในการเข้ายึดจิตใจของคุณที่ตื่นกลัวจนไม่สามารถนอนหลับได้ ในความเป็นจริงแล้ว อารมณ์ขันที่ดี เช่นเสียงหัวเราะ ก็เป็นสิ่งที่ดีกับสุขภาพของคุณด้วย  สื่อที่คุณรับรู้ก่อนที่คุณจะเข้านอนอาจจะมีผลกระทบต่อความฝันของคุณ ดังนั้น ให้ดูอะไรที่ไม่ค่อยน่ากลัวก่อนที่จะเข้านอนก็จะเป็นการป้องกันปัญหาในการนอนหลับไว้ก่อน ถ้าให้ดียิ่งขึ้น ให้เลือกหนังที่คุณรู้จักดีอยู่แล้วหรือที่คุณเคยดูมาแล้ว หรืออาจจะเป็นหนังเรื่องโปรดของคุณ โดยดูต่อจากหนังสยองขวัญนั้น มันจะขัดขวางความเป็นไปได้ที่เรื่องสยองขวัญนั้นจะมีผลกับความฝันของคุณ มันจะช่วยให้คุณอบอุ่นใจยิ่งขึ้นเพราะมันเป็นเรื่องที่คุ้นเคยดีอยู่แล้ว วิธีที่ยอดเยี่ยมที่จะทำให้จิตใจของคุณไม่ว่างเมื่อคุณมีปัญหาในการนอนหลับก็คือให้ทำงานฝีมือ การทำงานฝีมือจะต้องทำอะไรบางอย่างซ้ำๆ เพื่อสร้างมันขึ้นมาจะมันจะเป็นสิ่งที่เข้ามาทำให้จิตใจของคุณไม่ว่าง งานฝีมือที่แนะนำได้แก่   การถักโครเชต์ การถักนิตติ้ง การปักครอสติช
สนใจที่สิ่งอื่นก่อนที่จะนอนหลับ. ฟังเพลงที่ปลอบประโลมจิตใจ. นับแกะ. สนใจไปที่ลมหายใจเข้าออก. เปิดประตูไว้หรือจะปิดมัน แบบไหนก็ได้ที่จะทำให้คุณรู้สึกสบายใจขึ้น. เปิดไฟไว้ขณะที่กำลังจะนอนหลับ. หาเครื่องรางหรือของกระจุกกระจิกที่สื่อความหมายให้โชคดีมาไว้ใกล้ๆ. อ่านหนังสือ. ดูหนังตลกต่อจากหนังสยองขวัญ. ลองทำงานฝีมือ.
https://www.wikihow.com/Sleep-after-Watching,-Seeing,-or-Reading-Something-Scary https://www.wikihow.com/Sleep-after-Watching,-Seeing,-or-Reading-Something-Scary https://www.wikihow.com/Sleep-after-Watching,-Seeing,-or-Reading-Something-Scary
Seek Out Distractions As You Fall Asleep Adjust Your Surroundings Occupy Your Mind